[[File:Shah Abbas and Wine Boy.jpg|thumb|left|പേർഷ്യയിലെ [[അബ്ബാസ് I|ഷാ അബ്ബാസ് ഒന്നാമൻ]] ഒരു യുവാവിനോടൊപ്പം]]

പുരാതന [[അസീറിയ]]യിൽ സ്വവർഗബന്ധങ്ങൾ സാധാരണമായിരുന്നു. ഈ ബന്ധങ്ങൾക്ക് അനുഗ്രഹം തേടുന്ന പ്രാർത്ഥനകളും ഈ സമൂഹത്തിലുണ്ടായിരുന്നു. എന്നാൽ ഇന്ന് മിക്ക പശ്ചിമേഷ്യൻ രാജ്യങ്ങളിലും സ്വവർഗ്ഗലൈംഗികത ശിക്ഷാർഹമായ കുറ്റമാണ്. 

[[ശാന്തസമുദ്രം|ശാന്തസമുദ്രത്തിലെ]] [[പാപുവ ന്യൂ ഗിനിയ|പാപുവ ന്യൂ ഗിനിയ]] പോലുള്ള മെലനേഷ്യൻ ദ്വീപുകളിലും സ്വവർഗലൈംഗികത സ്വീകാര്യമായിരുന്നു. എന്നാൽ യൂറോപ്പിൽ നിന്നുള്ള ക്രൈസ്തവ പ്രചാരകരുടെ വരവോടെ ഈ സമൂഹങ്ങളും സ്വവർഗലൈംഗികതയെ ഹീനമായി കാണാൻ തുടങ്ങി.

[[പൂർവ്വേഷ്യ|കിഴക്കൻ ഏഷ്യയിൽ]], രേഖപ്പെടുത്തിയ ആദ്യകാല ചരിത്രം മുതൽ സ്വവർഗപ്രണയത്തെ പരാമർശിക്കുന്നു. ചൈനീസ് സാഹിത്യത്തിലെ പ്രശസ്തമായ പല കൃതികളിലും സ്വവർഗ്ഗലൈംഗികത പരാമർശിക്കപ്പെട്ടു. [[ഡ്രീം ഓഫ് ദി റെഡ് ചേബർ|ഡ്രീം ഓഫ് റെഡ് ചേമ്പർ]] എന്ന ക്ലാസിക്കൽ നോവലിൽ വിവരിച്ചിരിക്കുന്ന സ്വവർഗ വാത്സല്യവും ലൈംഗിക ഇടപെടലും കാണാം. അതേ കാലയളവിൽ ഭിന്നലിംഗക്കാർ തമ്മിലുള്ള പ്രണയത്തിന്റെ തുല്യമായ കഥകൾ ധാരാളം രചിക്കപ്പെട്ടിരുന്നു.

[[ചൈന]]യിൽ 'മുറിഞ്ഞ കുപ്പായക്കൈയുടെ അഭിനിവേശങ്ങൾ' ([[ചൈനീസ് ഭാഷ|ചൈനീസ്]]: 断袖之癖; pinyin: duànxiù zhī pǐ) എന്ന പേരിൽ ബി.സി. 600 മുതൽ സ്വവർഗലൈംഗികത കുറിക്കപ്പെട്ടിട്ടുണ്ട്. ചൈനയെ ആഴത്തിൽ സ്വാധീനിച്ച [[കൺഫ്യൂഷനിസം]] എതിർ/സ്വവർഗലൈംഗികതയെ പറ്റി ഒന്നും പറഞ്ഞതേയില്ല. അഞ്ചാം നൂറ്റാണ്ടിൽ അധികാരത്തിൽ വന്ന ല്യൂ സൊങ് വംശത്തിന്റെ കാലത്തുണ്ടായ സാഹിത്യത്തിൽ സ്വവർഗാനുരാഗം മൂന്നാം നൂറ്റാണ്ട് മുതലേ ചൈനയിൽ സർവ്വസാധാരണമായിരുന്നു എന്ന് എഴുതപ്പെട്ടിട്ടുണ്ട്. സ്വവർഗാനുരാഗത്തോട് എതിർപ്പ് പ്രകടമാകാൻ തുടങ്ങിയത് [[ക്വിങ് രാജവംശം|ചിങ്]] ഭരണത്തിന്റെ അവസാനകാലത്തും ഇന്നുള്ള ഭരണകൂടത്തിന്റെ കീഴിലും ആണ്.

ഏഷ്യ
ചരിത്രപരമായ പശ്ചാത്തലം
വിവേചനം
മാനസിക ആരോഗ്യ പ്രശ്നങ്ങൾ